b'\n_START_ARTICLE_\nM/S Fisk\xc3\xb6\n_START_PARAGRAPH_\nM/S Fisk\xc3\xb6 on suomalainen yhteysalus. Se on liikenn\xc3\xb6inyt vuoden 2013 alusta alkaen Korppoon ja Houtsk\xc3\xa4rin saaristoreitill\xc3\xa4 Archipelago Linesin rahtaamana._NEWLINE_Fisk\xc3\xb6 toimi vuoteen 2010 asti Saaristomerell\xc3\xa4 Nauvon etel\xc3\xa4isen saariston reitill\xc3\xa4. Alus l\xc3\xa4hti Prostvikist\xc3\xa4 ja pys\xc3\xa4htyi muun muassa Kirjaisissa, Gullkronassa, N\xc3\xb6t\xc3\xb6ss\xc3\xa4, Borst\xc3\xb6ss\xc3\xa4 , Kopparholmissa ja Sandholmissa. Fisk\xc3\xb6n omistaa Suomen valtion liikelaitoksen Finstashipin Saaristovarustamo. Alus on rakennettu vuonna 1988 Olkiluodon telakalla. Sen pituus on 19,80 metri\xc3\xa4 ja sille mahtuu 2 henkil\xc3\xb6autoa ja 36 matkustajaa. Alus on M/S Finn\xc3\xb6n sisaralus._NEWLINE_Saaristovarustamo h\xc3\xa4visi reittialueen kilpailutuksen ja vuonna 2010 sen korvasi yhteysalus Nordep.'